Հրաշքների անիվ

**Հրաշքների անիվ** (), ռեժիսոր Վուդի Ալլենի ամերիկյան դրամատիկական ֆիլմը։ Ֆիլմը պատմում է չորս հերոսների կրքերի, դաժանության ու դավաճանության մասին, որոնց ճակատագրերը խաչվում են հայտնի ժամանցային զբոսայգու ակտիվ իրադարձությունների մեջ. գործողությունները տեղի են ունենում Կոնի Այլենդում (Նյու Յորք)։

Ֆիլմի պրեմիերան ԱՄՆ-ում կայացել է 2017 թվականի դեկտեմբերի 1-ին։

## Սյուժե
Ֆիլմի գործողությունները զարգանում են կարուսելի տիրոջ կնոջ` Ջեննիի շուրջը, ով սիրահարվել է գեղեցկադեմ փրկարար Միկիին։ Սակայն երբ նրա ամուսնու վաղուց հեռացած աղջիկը վերադառնում է և հայտնվում նրա կյանքում ու աչք դնում Միկիի վրա, սկսվում է «Ջիննիի մեծ ճանաչումը»։

## Դերերում
* Քեյթ Ուինսլեթ` *Ջիննի*
* Ջասթին Թիմբերլեյք` *Միկի Ռուբին, փրկարար*
* Ջունո Թեմփլ` *Կարոլինա*
* Ջեյմս Բելուշի` *Համպի, Ջեննիի ամուսինը*
* Ջեկ Գոր` *Րիչի*
* Դեբի Մեյզար` *երեկույթի հյուր*
* Թոնի Սիրիկո` *Անջելո*
* Սթիվ Շիրիպա` *Նիկ*
* Մաքս Կազելա` *Ռայան*
* Դեվիդ Կրամհոլց` *Ջեյք*

## Արտադրություն
### Քասթինգ
Ֆիլմին միացած առաջին դերասանուհին Քեյթ Ուինսլեթն էր, 2016 թվականի հուլիսին։ Խոսելով ֆիլմի մասին` Ուինսլեթը հայտարարել է. «Ես խաղում եմ գլխավոր դերը։ Իմ հերոսի անունը Ջիննի է, նա մատուցողուհի է *Clam House*-ում։ Հավանաբար սա երկրորդ ամենալարված դերն էր, որ ես երբևէ խաղացել եմ, սակայն ստացած փորձն էլ անհավանական է»։ Ավելի ուշ ֆիլմին է միացել Ջասթին Թիմբերլեյքը, նրան տրվել է փրկարարի դերը։
Ալլենը պատմել է այդ դերի համար դերասանի ընտրության մասին. «Ես աշխատում էի այդ ֆիլմի վրա ու մտածում, թե ով կարող էր ստանալ հետաքրքիր տղայի, մոտավորապես 1950 թվականի փրկարարի կերպար։ Ես նստած խոսում էի իմ «ուղեղի տրեստի» հետ, և հանկարծ ինչ-որ մեկն ասաց. «Իսկ ի՞նչ կասես Ջասթին Թիմբերլեյքի մասին»»։
2016 թվականի օգոստոսի 18-ին դերասանական խմբին է միացել Թոնի Սիրիկոն, իսկ 2016 թվականի սեպտեմբերին` Ջեկ Գորը, Սթիվ Շիրիպան ու Մաքս Կազելան։

### Նկարահանումներ
Ֆիլմի հիմնական նկարահանումներն սկսվել են 2016 թվականի սեպտեմբերի 16-ին, Կոնի Այլենդ թերակղզում։ Նույն օրը նկարահանումներ են անցկացվել Բրուքլինում, Ուայնգար Հիլլում և Գոլդ Սթրիթի Հադսոն ավենյու փողոցում։

## Թողարկում
Ֆիլմի համաշխարհային պրեմիերան կայացել է 2017 թվականի հոկտեմբերի 14-ին, Նյու Յորքի կինոփառատոնում։ Ամերիկյան կինոթատրոններում ֆիլմը հայտնվել է 2017 թվականի դեկտեմբերի 1-ին, ֆիլմի ռեժիսոր Վուդի Ալլենի ծննդյան օրը։

## Քննադատություն
Rotten Tomatoes կայքում ֆիլմի վարկանիշը 30% է` հիմնված միջինը 10/5 բալանոց 183 գրախոսությունների վրա։ Metacritic կայքում ֆիլմն ունի 45/100 գնահատականը` հիմնված 40 գրախոսությունների վրա, ինչը հավասար է «միջին արձագանքի»։
Հեղինակավոր պարբերականների քննադատները դրական են արձագանքել ֆիլմին։

**Indie Wire.** Քեյթ Ուինսլեթի ամենաուժեղ և հուզականորեն տարբերվող դերը վերջին 10 տարիների ընթացքում։

**Entertainment Weekly.** Օպերատոր Վիտտորիո Ստորարոյի շնորհիվ Կոնի Ալյենդն այնքան շքեղ էր, որքան նախկինում երբեր չէր եղել։

**The Playlist.** «Հրաշքների անիվը» լույսի ու հիացմունքի հերթագայություն է. հիանալի օպերատորական աշխատանք, կատարյալ դերասանական անսամբլ և անթերի ուշադրություն մանրուքներին։

**The** **Observer.** «Հրաշքների անիվը» մեկ աստիճանով բարձր է 2017 թվականի բոլոր ֆիլմերից։

**The Herald** **Sun.** Ջեյմս Բելուշին արտասովոր նուրբ խաղ է ցուցադրում։

## Պարգևներ և առաջադրումներ

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2017 դրամա ֆիլմեր
Կատեգորիա:2017 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Վուդի Ալլենի ֆիլմեր
Կատեգորիա:Ֆիլմեր ամուսնական դավաճանության մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում 1950-ականներին